KONTRAKT NA ROK 2016

uzatvorený medzi Ministerstvom financií Slovenskej republiky
a Vzdelávacím a doškoľovacím zariadením VS – Financie Tatranská Lomnica

__________________________________________________________________________________________________

Článok I.
Účastníci Kontraktu

1.1	Ministerstvo financií Slovenskej republiky

	Sídlo:			Štefanovičova 5, 817 82  Bratislava 15,
	Zastúpené: 		Ing. Petrom Kažimírom – podpredsedom vlády SR a ministrom financií SR
	Bankové spojenie: 		Štátna pokladnica, č. ú.: 7000001400/8180
	IČO: 			00151742
	
	(ďalej len „MF SR“)

a

1.2	Vzdelávacie a doškoľovacie zariadenie VS – Financie Tatranská Lomnica

	Sídlo: 			Tatranská Lomnica 128, 059 60 Vysoké Tatry
	Zastúpené: 		Ing. Dagmar Tešliarovou – riaditeľkou zariadenia
	Bankové spojenie: 		Štátna pokladnica, č. ú.: 7000092656/8180, 7000092621/8180
	IČO: 			35528290
	
	(ďalej len „VDZ VS – Financie“),

berú na vedomie, že v zmysle Uznesenia vlády Slovenskej republiky č. 1370 z  18. decembra 2002, Kontrakt nie je zmluvou v zmysle právneho úkonu, ale plánovacím a organizačným aktom, vymedzujúcim vecné, finančné a organizačné vzťahy medzi MF SR a VDZ VS – Financie.

Článok II.
Trvanie Kontraktu

2.1	Kontrakt sa uzatvára na obdobie od 1. januára 2016 do 31. decembra 2016.

Článok III.
Predmet Kontraktu

3.1	Predmetom Kontraktu je

a)	zabezpečenie materiálno – technického zázemia vzdelávania, odbornej prípravy a jazykovej prípravy zamestnancov rezortu MF SR,

b)	zabezpečenie materiálno – technického zázemia odbornej prípravy a pracovných aktivít, organizovaných MF SR pre zamestnancov štátnej správy a

c)	zabezpečenie oddychu a relaxácie zamestnancov rezortu MF SR.

3.2	VDZ VS – Financie zabezpečí v roku 2016 naplnenie predmetu Kontraktu, zrealizovaním 18 000 	lôžkodní, takto:

a)	plnenie predmetu Kontraktu, uvedeného v článku III. ods. 3.1 písm. a) a b) bude VDZ VS – Financie zabezpečovať počas doby trvania Kontraktu v pracovných dňoch, na základe písomných požiadaviek MF SR a organizácií rezortu MF SR, adresovaných organizátormi priamo VDZ VS – Financie,

b)	v prípade voľných kapacít vo VDZ VS – Financie, v súlade s Uznesením vlády SR č. 344 zo dňa 26. mája 2011, bude plnenie predmetu Kontraktu podľa čl. III. ods. 3.1 písm. a) a b) VDZ VS – Financie zabezpečovať, na základe písomných požiadaviek, adresovaných MF SR a po vopred udelenom písomnom súhlase MF SR, aj pre ostatné orgány štátnej správy,

c)	plnenie predmetu činnosti, podľa čl. III. ods. 3.1 písm. c) bude vo VDZ VS – Financie zabezpečované v termínoch, tomu určených, t. j. v období školských prázdnin, Veľkej noci a Silvestra, na základe písomných požiadaviek osobného úradu MF SR (pre zamestnancov MF SR, SFK Bratislava, SFK Zvolen, SFK Košice, ARDAL – u, DataCentra, Štátnej pokladnice, VDZ VS – Financie a pre zamestnancov MF ČR) a na základe písomných požiadaviek osobného úradu Finančnej správy SR a

d)	počas dní pracovného voľna a pracovného pokoja (resp. pri voľných kapacitách vo VDZ VS – Financie v priebehu pracovného týždňa), plnenie predmetu činnosti, podľa čl. III. ods. 3.1 písm. c) bude vo VDZ VS – Financie zabezpečované na základe písomných požiadaviek zamestnancov rezortu MF SR, adresovaných priamo VDZ VS – Financie, vyplnením prihlášky na stránke www.vdz-financie.sk (po zadaní prístupového mena a hesla) a jej zaslaním on – line na adresu recepcia@vdz-financie.sk.

Cena za plnenie predmetu Kontraktu, uvedeného v článku III. ods. 3.2 písm. a), c) a d) bude vychádzať 	z platného cenníka ubytovacích, stravovacích a doplnkových služieb VDZ VS – Financie na príslušný rok, schváleného MF SR. V prípade ceny za plnenie predmetu Kontraktu, uvedeného v článku III. ods. 3.2 písm. b) bude VDZ VS – Financie, okrem vyššie uvedeného, bezodplatne prenajímať orgánom štátnej správy, v súlade so Zmluvou o prenájme, podpísanej zástupcom orgánu štátnej správy a štatutárnym zástupcom VDZ VS – Financie, vzdelávacie miestnosti s vybavením.

Článok IV.
Spôsob financovania

4.1	Činnosť VDZ VS – Financie je financovaná zo štátneho rozpočtu v rámci rozpočtovej kapitoly MF SR.

a)	Na zabezpečenie predmetu Kontraktu v zmysle čl. III. ods. 3.2 je navrhovaný celkový rozpočet vo výške  730 278,00 EUR, z toho 10 000,00 EUR na kapitálové výdavky a 720 278,00 EUR na bežné výdavky. Podrobnejšia špecifikácia výdavkov je uvedená v prílohe č. 1 k tomuto Kontraktu (viď. Rozpis záväzných ukazovateľov vládou schváleného návrhu rozpočtu verejnej správy na rok 2016).

b)	Výška rozpočtu na finančné krytie úloh môže byť v priebehu roka upravovaná, v súlade s vykonanými rozpočtovými opatreniami voči VDZ VS – Financie. 

Článok V.
Práva a povinnosti účastníkov Kontraktu

5.1	MF SR:

a)	zabezpečí financovanie predmetu Kontraktu, uvedeného v čl. III.,
b)	poskytne potrebnú súčinnosť pri plnení Kontraktu,
c)	vykoná priebežné kontroly plnenia úloh v termínoch, uvedených v čl. VI. tohto Kontraktu,
d)	poskytne vedúcemu úradu vlády SR potrebné údaje pre vytvorenie a publikovanie registra kontraktov na internetovej stránke www.government.gov.sk v termíne do 31. 1. 2016.

5.2	VDZ VS – Financie:

a)	riadne a v  stanovených termínoch zabezpečí plnenie predmetu Kontraktu, uvedené v čl. III.,
b)	neprekročí náklady na jednotlivé činnosti, uvedené v Kontrakte v čl. IV.,
c)	predloží správu o vyhodnotení predmetu plnenia Kontraktu vedúcemu služobného úradu MF SR  v zmysle čl. VI. tohto Kontraktu,
d)	včas informuje vedúceho služobného úradu MF SR o problémoch, ktoré sa vyskytnú v priebehu zabezpečovania úloh Kontraktu.

Článok VI.
Spôsob a termín vyhodnocovania Kontraktu

6.1	Vedúci služobného úradu MF SR vykonáva kontrolu plnenia Kontraktu ročne.

6.2	Správu o hodnotení plnenia predmetu Kontraktu, vrátane odpočtovania nedostatkov vysokej závažnosti zistených vnútornými a externými audítormi, predložia účastníci Kontraktu prostredníctvom vedúceho služobného úradu MF SR na rokovanie porady vedenia MF SR v termíne do 15. 3. 2017.

Článok VII.
Zverejnenie kontraktu

7.1	Tento kontrakt zverejnia účastníci kontraktu na svojich internetových stránkach do 31. 1. 2016.

Článok VIII.
Záverečné ustanovenie

8.1	Tento Kontrakt môže byť so súhlasom oboch zmluvných strán zmenený, a to výhradne formou písomných dodatkov.

V Bratislave, dňa						                       V Tatranskej Lomnici, dňa 

		Ing. Peter Kažimír					             Ing. Dagmar Tešliarová
podpredseda vlády SR a minister financií Slovenskej republiky	  	       riaditeľka VDZ VS – Financie

Príloha č. 1 ku Kontraktu na rok 2016 – Rozpis záväzných ukazovateľov vládou schváleného návrhu štátneho rozpočtu na rok 2016

Rozpis záväzných ukazovateľov vládou schváleného návrhu štátneho rozpočtu na rok 2016

	 v EUR

I. 	PRÍJMY  ORGANIZÁCIE	220 000
	A. Záväzný ukazovateľ	220 000
	B. Prostriedky Európskej únie	-
 
II. 	VÝDAVKY ORGANIZÁCIE CELKOM  (A+B) 	730 278

A. 	Výdavky spolu bez prostriedkov Európskej únie	730 278
z toho:										

A.1. 	Prostriedky štátneho rozpočtu (kód zdroja 111) 	                                                         730 278
A.2. 	Prostriedky na spolufinancovanie	-
A.3.  	Mzdy, platy, služobné príjmy a ostatné osobné	                                                         191 398            
vyrovnania (kód zdroja 111)					
z toho:
Mzdy, platy, služobné príjmy a ostatné osobné vyrovnania
štátnych zamestnancov	-

Počet zamestnancov rozpočtovej organizácie celkom	26
z toho: 						
Počet štátnych zamestnancov v štátnej službe	-
A.4. 	Bežné transfery	   3 000
A.5. 	Kapitálové výdavky (bez prostriedkov na spolufinancovanie)		                           10 000
		z toho:
	Kód zdroja 111	 10 000
B. 	Prostriedky z rozpočtu EÚ		 			   		
C.	Účelové prostriedky								 
D.	Rozpočet organizácie podľa programov	730 278
	program 074: Tvorba metodiky, riadenie, kontrola, vládny audit 
	a vnútorný audit verejných financií 	730 278
	z toho: 	
	074 01	Tvorba a implementácia politík	730 278
				
E. 	Systemizácia colníkov v štátnej službe	-

F. 	Výdavky organizácie na rok 2016 zabezpečené v kapitole VPS	-